Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Rahvusvaheline Aatomienergiaagentuur on mures
seoses konkreetsete tõenditega
radioaktiivse materjali ladustamise kohta
ühes Teherani deklareerimata laos.
Hoolimata mis tahes tuumalepingust
tõotab Iisrael peatada Iraani tee tuumapommi juurde.
Kui USA väljendas muret inimõiguste suhtes Egiptuses,
siis Peking toonitas toetust Kairole
riigi rahvuslike tingimuste jaoks sobival teel.
Rahvusvaheline Aatomienergiaagentuur on mures,
et Iraan ei teata tuumamaterjalist oma piirangute lepingu kohaselt,
kui IAEA tegi järelduse,
et ühes Teherani Turquzabadi rajooni deklareerimata laos
leiti jälgi radioaktiivse materjali ladustamise kohta.
IAEA poolsalajases kvartaliraportis Iraani kohta,
mida levitati eile agentuuri juhatuse seas,
avaldati muret, et 18 kuu järel pole Iraan edastanud
vajalikku, täielikku, tehniliselt usutavat selgitust
tuumamaterjali osakeste kohaolu kohta,
mille IAEA inspektorid tuvastasid deklareerimata laost,
mille 2018. a leidis Iisraeli luureagentuur Mossad
ja hiljem avalikustas Iisraeli peaminister Netanyahu.
Iisraeli välisminister reageeris pahaselt IAEA raporti peale:
"Iraani poliitika näitab kavatsust
jätkata salaja tuumavõimete arendamist.
Iisrael peab seda ohuks ja sellele tuleb reageerida.
Me ei luba Iraanil kontrollida võimet omandada tuumarelvi."
Viimane kinnitus kajastas peaminister Netanyahu varasemat avaldust.
Lahkunud Joseph Trumpeldori mälestustseremoonial Tel Hai linnas
kuulutas Iisraeli juht,
et nagu ka Vana Testamendi Estri raamatus kirjeldatud päevadel,
mida tähistatakse nädalavahetusel,
ei õnnestu ajatolla režiimil juudiriiki hävitada.
Puurimipüha eelõhtul ütlen neile, kes püüavad meilt elu võtta -
Iraanile ja selle käepikendustele Lähis-Idas:
2500 aasta eest püüdis üks teine Pärsia türann juudi rahvast hävitada
ja nagu see tal toona ebaõnnestus, nurjub see täna teilgi.
Me ei luba teie ekstremistlikul ja agressiivsel režiimil tuumarelva saada.
Me pole tuhandete aastate järel
teinud põlvkondade reisi tagasi Iisraelimaale,
et lubada ajatollade hallutsineerival režiimil lõpetada
juudi rahva surnuist tõusmise lugu.
Me ei jää lootma ühelegi lepingule teiesarnase ekstremistliku režiimiga.
Oleme juba näinud lepingute iseloomu
teiesarnase ekstremistliku režiimiga möödunud sajandil
ja selgi sajandil Põhja-Korea valitsusega.
Kas lepinguga või ilma - teeme kõik, et te ei saaks tuumarelvastuda.
Keset kasvavat muret Jeruusalemma juhtkonnas
näib Iisrael valmistuvat "vältimatuks sõjaks Iraaniga",
nagu tippametnikud seda näevad.
Ettevalmistused, mida oleme kajastanud,
hõlmavad Iisraeli Kaitseministeeriumi aktiivset tööd,
et valmistada ette tagalat, peamiselt põhjasektorit,
seoses korduvate ähvardustega
Iraani Liibanoni käepikenduse Hezbollah' poolt,
kes on kuulutanud kavatsust
sõja puhkemise korral Iisraeli asulad sihikule võtta.
Lõpetasin olukorra hindamise IDF divisjonis,
mis kaitseb hetkel Iisraeli tundlikeimat piiri.
Kui Nasrallah' ja Hezbollah' ähvardused teoks saavad,
on tagajärg valus Hezbollah'le, selle juhtidele
ja kahjuks ka liibanonlastele, keda kasutatakse inimkilpidena,
kui Hezbollah peidab nende kodude all relvi ja rakette.
Kohtusin siinsete elanikega,
otsustavate sionistidega, kes armastavad maad.
Tugevdame neid jätkuvalt siin kaunis regioonis
ja tähtsustame põhjarinde kindlustamist,
mis on osa meie jõust vastasseisus vaenlasega.
Hiina, kes osales P5+1 raames 2015. a tuumaleppe koostamises,
kinnitas toetust EL algatusele
pidada kohtumine nii USA kui Iraani ja teiste lepingu pooltega,
mis keskendub Washingtoni ja Teherani astmelisele naasmisele
lepingu täitmise juurde.
Iraani tuumateema välisministrite kohtumisel detsembris
pani riiginõunik Wang Yi ette rahvusvahelist kohtumist
kõigi JCPOA poolte ja USA vahel,
USA naasmiseks lepingu juurde.
Hiina toetab EL viimaseid vastavaid ideid,
ning on pidanud sidet kõigi poolte, sh USA ja Iraaniga.
Ootame kohtumiselt arutelu, kuidas USA ja Iraan saaksid hakata võrdselt
uuesti lepingut täitma ja esialgseid edusamme tegema.
Hiina Välisministeeriumi esindaja sõnavõtu eel
teatas EL välispoliitikajuht Brüsselis välisministrite kohtumise järel,
et neil päevil käib tihe diplomaatiline side
kõigi poolte kõnelustelauda tagasi toomiseks.
Võin öelda, et neil päevil käib
tihe diplomaatiline side, sh USAga.
JCPOA koordinaatorina
töötan selleks, et teha ruumi diplomaatiale
ja leida lahendusi. Töö kestab.
Informeerisin ministreid ja loodan, et järgmised päevad toovad uudiseid.
Peame taastama JCPOA täieliku järgimise
nii tuumakohuste osas kui sanktsioonide kaotamise suhtes.
See on ainus tee edasi
ning globaalse ja regionaalse julgeoleku huvides.
Ma ei saa detailidesse laskuda,
sest diplomaatilised kontaktid peavad olema diskreetsed,
kuid olen üsna optimistlik.
Kui see ei tööta, siis näeme,
aga ärge paluge mul mõelda, mida teeme, kui see ei tööta.
Hetkel investeerin kogu energia sellesse, et see töötaks.
Ma ei saa tagada selle saavutamist, kuid arvan, et eksisteerib hea tahe
ja kõik on teadlikud selle suhtes, kui tähtis meie tegevus on.
Washingtonis keeldus USA välisministeerium vastamast
eelmainitud IAEA raportile, mis on endiselt salastatud,
kuid toonitas muret selle suhtes, et Iraan liigub vales suunas.
Me ei kommenteeri raporti detaile, enne kui see avalikustatakse,
kuid võin öelda, mis pole saladus,
et Iraan teeb pidevalt samme üle JCPOA piiride.
Iraan otsustas hiljuti vähendada koostööd IAEAga, sh lisaprotokolliga.
Kuulsite peadirektori kõnet selle suhtes nädalavahetusel ja ka eile.
Oleme toonitanud oma muret, et Iraan liigub vales suunas -
eemale oma tuumapiirangutest.
Vaatamata Washingtoni muredele tahab Bideni valitsus jätkuvalt naasta
2015. a tuumalepingu täitmise juurde, kui seda teeb esmalt Iraan.
Meie sihiks on endiselt tulemus,
kus Iraan ja USA jätkavad oma JCPOA kohuste täitmist.
Need Iraani sammud, millest oleme rääkinud,
millest iraanlased on avalikult rääkinud,
liiguvad selgelt vales suunas.
Valge Maja esindaja vastas ka pressi küsimusele
USA välisministri Blinkeni esimese telefonikõne kohta
oma Egiptuse kolleegile Shoukryle, mis toimus eile.
Kuigi Blinken toonitas
USA ja Egiptuse tugeva strateegilise partnerluse tähtsust
ja jätkuvat koostööd terrorismivastase võitluse osas,
väljendas ta ka muret inimõiguste suhtes,
mida ta nimetas keskseks USA-Egiptuse suhetes.
Me ei tee hinnaalandust oma väärtustes, kui oma huve kaitseme.
See käib ka Egiptuse kohta.
President ja välisminister on öelnud, et demokraatia ja inimõigused
peavad olema USA välispoliitika eesliinil.
Välisministeerium arutab pidevalt Egiptuse valitsusega meie muret
inimõiguste vähese austamisega, sh väljendus- ja kuuluvusvabadus.
Tasub teada, et varem see nädal
vestles Hiina president Xi Jinping telefonitsi Egiptuse kolleegi al-Sisiga
ja väljendas Pekingi soovi laiendada Kairoga koostööd
taristu ehitamise, tootmismahu, teaduse ja tehnoloogia osas
ning tõsta põhjalik strateegiline partnerlus uuele tasandile.
Lisaks toonitas Hiina president riigi toetust Egiptusele
selle jõupingutustes kaitsta oma riiklikku suveräänsust,
iseseisvust ja territoriaalset terviklikkust
ning egiptlasi nende pürgimustes
arendada tee, mis sobib nende rahvuslike tingimustega.
Aitäh vaatamast!
TV7 palvealgatuse osana
kutsun teid palvetama täna koos meie tiimiga Jeruusalemmas
Eesti rahu ja pääste eest,
ja tagakiusatud vendade-õdede eest maailmas.
Paluge jätkuvalt ka rahu ja päästet Jeruusalemmale ja Iisraelile
ning kõigi eest maailmas, keda on puudutanud koroonaviirus.
Olen Jonathan Hessen. Õnnistatud õhtut! Homseni!
Tõlge: Monika Jaaguri